**Β1 Αθήνας: Το ΜέΡΑ25 είναι η φωνή μας στη βουλή**

«Αυτή τη φορά πρέπει να είμαστε έτοιμοι, δεν έχουμε το άλλοθι της άγνοιας σε αυτά που ετοιμάζουν σε βάρος του λαού μας» τόνισε στην τηλεδιάσκεψη του ΜεΡΑ25 του Βόρειου Τομέα της Αθήνας την Πέμπτη 11 Ιουνίου, ο Γραμματέας του κόμματος **Γιάνης Βαρουφάκης**. Και σημείωσε ότι ο υπουργός Οικονομικών Χ.Σταϊκούρας στην τελευταία συνεδρίαση του Eurogroup ζήτησε να υπάρξει δέσμευση των εταίρων μας ότι δεν θα ληφθούν πρόσθετα δημοσιονομικά μέτρα το 2021 αλλά η απάντηση που έλαβε ήταν ένα «θα δούμε».

Στην τηλεδιάσκεψη εκτός από τα κομματικά μέλη και τους φίλους του ΜέΡΑ25 στην Β1 μετείχαν ο Δήμαρχος Χαλανδρίου **Σίμος Ρούσσος**, ο **Γεράσιμος Λυμπεράτος**, πρόεδρος του Δημοτικού Συμβουλίου Χαλανδρίου,ο **Γιώργος Πέτρου** πρόεδρος του Δημοτικού Συμβουλίου Ηρακλείου Αττικής, η **Μαίρη Διακολιού**, δημοτική σύμβουλος Δήμου Αμαρουσίου και επικεφαλής της παράταξης «Αδέσμευτη Φωνή», ο **Θανάσης Σπύρου** πρόεδρος του ΔΣ του Συλλόγου Εργαζομένων Σικιαρίδειου ιδρύματος, καθώς επίσης και ο βουλευτής του ΜέΡΑ25 και κοινοβουλευτικός εκπρόσωπος **Κλέωνας Γρηγοριάδης**.

Τα θέματα που κυριάρχησαν στην συζήτηση αφορούσαν την μεταφορά του Καζίνου της Πάρνηθας στο κτήμα Βιλαβέρη, στα όρια μεταξύ Χαλανδρίου και Αμάρουσίου, την πρωτοποριακή αντιμετώπιση των απορριμμάτων από τον Δήμο Χαλανδρίου, τη στήριξη των εργαζομένων στο νοσκομείο Α.Φλέμινγκ, τα πολλά προβλήματα στο Σικαρίδειο ίδρυμα κ.α.

Ο Γραμματέας του ΜέΡΑ25 απαντώντας αναλυτικά σε όσα θέματα τέθηκαν στη διάρκεια της συζήτησης τόνισε ότι το ΜέΡΑ25 είναι η φωνή τους εντός και εκτός βουλής..